钦定古今图书集成/明伦汇编/氏族典/第296卷 > 章律
## 钦定古今图书集成/明伦汇编/氏族典/第296卷 > 章律

按《万姓统谱》：“律字鸣凤，常熟人。登进士第，任刑部主
事。守法不阿，明敏果决，部长羡其能，升知保定府。路
当冲要，处之裕如，豪强敛迹，民赖以安。升云南参政、
广西右布政使。率兵御苗寇有功，赐食二品禄，转贵
州左布政。未几，进擢都御史，巡抚云南、贵州。寻召还，
掌南京都察院事。风声凛凛，远近肃然。后以尝被其
辱者诬之。”事白辞归卒。